สตีแวน อึนซงซี

สตีแวน อึนซงซี (; เกิดวันที่ 15 ธันวาคม ค.ศ. 1988) เป็นนักฟุตบอลชาวฝรั่งเศส ผู้เล่นในตำแหน่งกองกลางตัวรับให้กับสโมสรแรนในฝรั่งเศส โดยยืมตัวจากสโมสรโรมาในอิตาลี และยังเล่นให้กับทีมชาติฝรั่งเศส

อึนซงซีเริ่มต้นอาชีพกับสโมสรอาเมียงในในลีกเดอ ด้วยผลงานอันยอดเยี่ยม ทำให้เขาได้ย้ายไปแบล็กเบิร์นโรเวอส์ในพรีเมียร์ลีกใน ค.ศ. 2009 ด้วยค่าตัว 650,000 ปอนด์ เขาได้เล่นให้กับแบล็กเบิร์นอยู่สามฤดูกาล ก่อนที่สโมสรจะต้องตกชั้นหลังจบฤดูกาล 2011–12 ทำให้เขาตัดสินใจย้ายไปสโตกซิตีด้วยค่าตัว 3 ล้านปอนด์ เขาได้รับความไว้วางใจจากผู้จัดการอย่างโทนี พูลิส และมาร์ก ฮิวส์ ให้เป็นผู้เล่นคนสำคัญของสโมสร โดยในฤดูกาล 2014–15 นั้นเอง อึนซงซีได้รับรางวัลผู้เล่นยอดเยี่ยมแห่งปีของสโมสร ต่อมาเขาย้ายไปเซบิยา สโมสรในสเปน ด้วยค่าตัว 7 ล้านปอนด์ในเดือนกรกฎาคม ค.ศ. 2015 และพาสโมสรชนะเลิศยูฟ่ายูโรปาลีกในฤดูกาลแรกที่เขาได้ลงเล่น

อึนซงซีเคยเล่นให้กับทีมชาติฝรั่งเศสรุ่นอายุไม่เกิน 21 ปี เนื่องจากการที่เขาปฏิเสธที่จะเล่นให้กับทีมชาติสาธารณรัฐคองโก และการที่เขาไม่สามารถเล่นให้กับทีมชาติอังกฤษได้นั้น เขาจึงได้เล่นให้กับทีมชาติฝรั่งเศส โดยได้ลงเล่นนัดแรกในเดือนพฤศจิกายน ค.ศ. 2017 และเป็นส่วนหนึ่งของทีมชาติชุดที่ชนะเลิศฟุตบอลโลก 2018

 สถิติอาชีพ 
 ทีมชาติ 

ทีมชาติปีลงเล่นประตูฝรั่งเศส2017202018120ทั้งหมด140

 เกียรติประวัติ 
เซบิยา
 ยูฟ่ายูโรปาลีก: 2015–16

ฝรั่งเศส
 ฟุตบอลโลก: 2018

รางวัลส่วนตัว
 ผู้เล่นแห่งปีของแบล็กเบิร์นโรเวอส์: 2009–10
 ผู้เล่นแห่งปีของสโตกซิตี: 2014–15
 ทีมแห่งฤดูกาลของยูฟ่ายูโรปาลีก: 2015–16
 ผู้เล่นแห่งเดือนของลาลิกา: มกราคม 2017

เครื่องอิสริยาภรณ์
 เครื่องอิสริยาภรณ์เลฌียงดอเนอร์: 2018

 อ้างอิง 

 แหล่งข้อมูลอื่น 



หมวดหมู่:บุคคลจากจังหวัดโอดแซน
หมวดหมู่:กองกลางฟุตบอล
หมวดหมู่:นักฟุตบอลชาวฝรั่งเศส
หมวดหมู่:ชาวฝรั่งเศสเชื้อสายสาธารณรัฐประชาธิปไตยคองโก
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลสตาดแรแน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2018
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:นักฟุตบอลกาลาทาซาไรสปอร์คูลือบือ